جە ئەرەیاۋناو ناۋەنڎو یاۋنەری و چاپەمەنی ھەپەگەینە ئامان؛''سوپاو ئەرەگېرو ترکی بەبەکار ئاورڎەو تۊپەی فسفۊڕی قە ڎەغەکریۍ و چەکی کېمیاۋی تاۋانەو جەنگی ئەنجام مڎۊنە. ئا مەیڎانۍ کە ھێزەکۍ ئێمەشا چنەنۍ ٨٧ کەرەتۍ بە تانک، کاتېۊشا، چەکی قورس، حەرپاسە سەنگەرەکۍ مدرامانېچ ١٧ بە چەکی کېمېاۋی و ١٤ کەرەتۍ بە تۊپەی فسفۊڕە، بە گرڎی ١١٨ کەرەتۍ بۊمب ۋاران کریێنۍ.
زانېاری ۋەرفراوان سەرو ھجومەکاو سوپاو ئەرەگېرو ترکی پی جۊرەنە:
جە ھەرێمو زاپیەنە:
ڕۊو ٢٨و شوباتی سەعاڎ ٠٥:٣٠ دەیەقۍ جە ناحیەو شېلادزۍ و مەنتېقەو ئامێدی، ئەرەگېرەکۍ ھجومشا کەرڎ سەرو سەنگەرەکا مدرامانېما جە مەیڎانو چەمچۊی، ھێزەکێما پۍ پارێزناو ۋێشا ناچار بە جواب دایۊ کریۍ و ئەرەگېرێشا سزادا.
ڕۊو ٢٨و شوباتی سەعاڎ ٠٥:٣٠ دەیەقۍ جە ناحیەو شېلادزۍ و مەنتېقەو ئامێدی، ئەرەگېرەکۍ ھجومشا کەرڎ سەرو سەنگەرەکا مدرامانېما جە دۊروبەرو مەیڎانو چەمچۊی، ھێزەکێما پۍ پارێزناو ۋێشا جوابشا دێۋە.
ڕۊو ٢٨و شوباتی سەعاڎ ٢٢:٠٠ جە ناحیەو شېلادزۍ و مەنتېقەو ئامێدی، ئەرەگېرەکۍ ھجومشا کەرڎ سەرو سەنگەرەکا مدرامانېما جە دۊروبەرو مەیڎانو چەمچۊی، ھێزەکێما پۍ پارێزناو ۋێشا بە چەکی قورس جوابشا دێۋەو ئەرەگېرێشا سزادا.
جە ھەرێمو مەتېنای:
ڕۊو ٢٨و شوباتی ئەرەگېرەکۍ ھجومشا کەرڎ سەرو ھێزەکاما جە مەیڎانو مدرامانو کەش و ئێف ئێمی. ھێزەکێما پۍ پارێزناو ۋێشا بە چەکی قورس ۋەڵامشا دێۋە.
ھجومەکۍ سوپاو ئەرەگېرو ترکی بە چەکی کېمیاۋی و بۊمبی قەڎەغەکریا:
ڕۊو ٢٨و شوباتی جە ناحیەو شېلادزۍ و مەنتېقەو ئامێدی، سەنگەرەکۍ مدرامانېما جە مەیڎانو چەمچۊی، ١٧ کەرەتۍ بە چەکی کېمیاۋی بۊمب ۋاران کریۍ.
ڕۊو ٢٨و شوباتی جە ناحیەو شېلادزۍ و مەنتېقەو ئامێدی، سەنگەرەکۍ مدرامانېما نزیک بە دەگاو سېدای، ١٤ کەڕەتۍ بە تۊپەی فسفۊڕە تۊپ ۋاران کریۍ.
ھجومەکۍ سوپاو ترکی ئەرەگېری:
ڕۊو ٢٨و شوباتی مەیڎانەکۍ مدرامانو کەش و ئێف ئێمی و کەش و جودی، جە ناحیەو شېلادزۍ و مەنتېقەو ئامێدی، سەنگەرەکۍ مدرامانېما جە نزیک دەگاو سیداو مەیڎانو چەمچۊی، ٨٧ کەرەتۍ بە کاتېۊشا، تۊپ، چەکی قورس بۊمب ۋاران کریۍ.
ھ.ش
